**Referat af bestyrelsesmøde onsdag den 23. januar 2019**

Deltagere: Michael, Annette, Kirsten, Søs, Lennart og Lotte (ref)

Fraværende: Annedorthe

**Nyt fra formanden:** har kontaktet Greve kommune vedrørende kommunalbestyrelsens beslutning om tilslutningspligt til fjernvarme, kommunen ser det som en formalitet at vi kan blive fritaget for at tilslutte os, grundet vores status som fritidsklub og vores hus er pavilloner, dog vil de gerne bede om en mail med en ansøgning herom, Lotte sender mail til kommunen.

Det ville være en god ide med en hjertestarter i kredsen, der hænger tilgængeligt. Der findes mange hjertestartere rundt omkring os, men de er alle låst inde efter lukketid. Lennart har set at det er muligt igennem hjerteforeningen at få en gratis hjertestarter (den koster 20.000,-), hvis vi kan samle 15 indsamlere den 28.4. til landsindsamlingen i to timer, så vil vi kunne få en hjertestarter med frostsikret skab. Vi annoncerer budskabet til generalforsamlingen og til vores indskrivning. Lennart står for det praktiske.

Udkast til velkomstfolder blev godkendt, vi håber den bliver klar til generalforsamlingen eller i hvert fald til vores indskrivning.

 Der afholdes formandsmøde den 3.3., Lotte deltager (hvis hun genvælges).

**Kassereren:** fremlægger et nydeligt årsregnskab, da vores etableringskonto (af ny kreds) er ved at være i nul, hensætter vi i alt 30.000,- til vedligeholdelseskonto på budgettet 2019, derefter ender vi året med et overskud på ca. 50.000,-.

**BHU:** intet nyt, har planlagt møde lige efter indskrivningen.

**Generalforsamling:** valgene blev gennemgået, bestyrelsen mødes kl. 19, Annette sørger for stemmesedler.

**Eventuelt:** i forslagskassen er der flere ønsker om mere lys på banen, bestyrelsen er godt klar over det store ønske, men vores pladsmand er for øjeblikket travlt optaget med renovering af eget hus, som kommer i første række, heldigvis træner vi ikke i mørke i kreds 30, vi har faktisk en pænt oplyst bane, faktisk to oplyste baner. Mere lys vil blive lavet ved den næste pladsdag, hvor vi selvfølgelig håber på mange deltagere. Der er et ønske om nye koste til at børste sko af, de indkøbes. Der er et ønske om at der sættes lås på forslagskassen, det vil vi forsøge at efterkomme.